CELEX: 62018TN0655
Language: ro
Date: 2018-10-30 00:00:00
Title: Cauza T-655/18: Acțiune introdusă la 30 octombrie 2018 – Aupicon și alții/SEAE

21.1.2019   
            
            
               RO
            
            
               Jurnalul Oficial al Uniunii Europene
            
            
               C 25/45
            
         
      Acțiune introdusă la 30 octombrie 2018 – Aupicon și alții/SEAE
      (Cauza T-655/18)
      (2019/C 25/58)
      Limba de procedură: franceza
      
         Părțile
      
      
         Reclamanți: Delphine Aupicon (Gaborone, Botswana) și alți 10 reclamanți (reprezentant: N. de Montigny, avocat)
      
         Pârât: Serviciul European de Acțiune Externă
      
         Concluziile
      
      Reclamanții solicită Tribunalului:
      
                  —
               
               
                  anularea deciziei ADMIN(2017)26 a directorului general pentru buget și administrație al Serviciului European de Acțiune Externă din 19 decembrie 2017 privind stabilirea țărilor în care condițiile de viață sunt considerate a fi echivalente cu condițiile de viață din Uniunea Europeană, care nu dau dreptul la plata indemnizației privind condițiile de viață prevăzută la articolul 10 din anexa X la statut – exercițiul 2018;
               
            
                  —
               
               
                  în măsura în care se va dovedi necesar, anularea buletinului de salariu al reclamanților pentru luna ianuarie 2018;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă două motive.
      
                  1.
               
               
                  Primul motiv, întemeiat pe încălcarea articolului 1 al treilea paragraf din anexa X la Statutul funcționarilor Uniunii Europene pentru motivul că SEAE nu a adoptat dispoziții generale de executare în conformitate cu articolul 110 din statut
               
            
                  2.
               
               
                  Al doilea motiv, întemeiat, pe de o parte, pe erorile vădite de apreciere pe care le-ar fi săvârșit SEAE în analizarea criteriilor care trebuiau să fie luate în considerare în cadrul evaluării indemnizației privind condițiile de viață și, pe de altă parte, pe lipsa de motivare pertinentă.